Ixef wis sin Aneɛruḍ n tsuqilt qqaren iselmaden n tɣiwanin am akken diɣ ur numin ara s tikti n ṭṭrad i ikecmen ulawen d leɛqul ifellaḥen maca tikti-agi tessawaḍ mebla cekk, yal ass n larbɛa, imezdaɣ n tudrin mi ara d-rzun ɣer temdint n Larbɛa n At Yiraten, xas akken qeṭṭun s lemɣiwla akken ad uɣalen ɣer yixxamen-nsen maca nnif d lḥarma tettban ɣef wudemawen-nsen, mi ara ɛeddin sdat n yikamyunen yeččuren d iɛsekriyen, rrefden iqerra-nsen mebla tugdi xas akken lexlaṣ ad yili s tudert-nsen. Ɣef win yettwalin, yettmeyyizen, asalag n umenzu n wember macci dayen yessewhamen.